kriteeriumid nähtavale (seinale või tahvlile), mille alusel pärast ülesande sooritamist kokkuvõtteid tehakse.

- 3.9. Siksakrühmatöö (vastastikune õpetamine)

1. Kodurühmade moodustamine. Klass jagatakse neljast-viiest õpilasest koosnevateks rühmadeks. Hea, kui igas rühmas oleks nii mitu liiget, kui on rühmi ja käsitletavaid teemasid. Mõttekas on jagada õpilased rühmadesse nii, et nad omandaksid kogemusi erinevate klassikaaslastega töötades. Kui rühmad on moodustatud, saab iga liige oma kodurühmas numbrilise tähistuse: 1, 2, 3 või 4.

2. Materjali jaotamine. Iga kodurühm saab teema/tekstid, millega hakatakse tööle. Rühmas jagatakse tekst osadeks nii, et iga õpilane tegeleb ühe lõiguga ja koostab sellest märksõnalise kokkuvõtte. Igas rühmas vastutab number üks esimese osa eest, number kaks teise osa eest jne. Nende ülesanne on endale hästi selgeks teha oma osa materjal. Kui kõik rühmaliikmed on oma kokkuvõtted koostanud, tutvustatakse alateemasid rühmakaaslastele, kes teevad samal ajal märkmeid. Lõpuks vaadatakse koos märkmed üle, arutatakse teemat kaaslastega, veendutakse, et kõike on õigesti mõistetud, ning koostatakse märksõnastik või lühikokkuvõte teema kui terviku kohta. Iga õpilane rühmas peab olema suuteline seda tervikut kaasõpilastele edastama.

3. Ekspertrühmade moodustamine. Selleks palutakse koguneda kõigil number ühtedel, kahtedel, kolmedel ja neljadel. Olenevalt rühma (klassi) suurusest võib moodustada näiteks kaks rühma ühtesid, kahtesid, kolmesid, neljasid. Igas uues rühmas on erinevatest kodurühmadest vähemalt üks õpilane.

4. Töö ekspertrühmades. Ekspertrühmas tutvustab iga õpilane uutele rühmakaaslastele oma kodurühmas käsitletud teemat. Teised teevad märkmeid. Kui kõik õpilased on oma teemad tutvustanud, minnakse kodurühmadesse tagasi. Õpilastel tuleb ekspertrühmas osaledes lisaks materjali mõistmisele otsustada, kuidas seda materjali (teksti, tekstiosa) kõige paremini edastada oma kodurühma liikmetele. Ekspertrühm peaks ühiselt otsustama, mis õppemeetodeid kasutada. Õpetaja võib ette valmistada küsimused, millele otsitakse vastust.

5. Ekspertide tegevus kodurühmas. Kui ekspertrühmad on oma töö lõpetanud, pöördub iga ekspert tagasi oma kodurühma ja õpetab materjali vastavat osa teistele kodurühma liikmetele. Kodurühmades räägitakse kõik teemad veel kord läbi ning täiendatakse oma märkmeid. Iga kodurühma liige peab saama täieliku ülevaate tervikust. Keegi võis olla eksperdina nõrgem ja niiviisi korrates saavad rühmakaaslased vastastikku puudujääke kompenseerida. Kui ka ekspertrühma liige ei oska kaaslaste küsimustele vastata ning midagi jääb selgusetuks, pannakse küsimus kirja. Eksperdid võivad esitada küsimusi oma kodurühmale, et veenduda arusaamises. Õpetaja käib ekspertrühmade vahel ning juhendab vajaduse korral.

- 6. Vajaduse korral kogunevad ekspertrühmad uuesti, et otsida vastuseid tekkinud küsimustele. Õpilaste jagunemine kodu- ja ekspertrühmadesse:

A1 A2 A3 A4 B1 B2 B3 B4 C1 C2 C3 C4 D1 D2 D3 D4 Ekspertrühmad: 1, 2, 3, 4 Kodurühmad: A, B, C, D Teemade omandatust võib kontrollida mitmel viisil. Iga kodurühm võib koostada lisalehele kolm küsimust omateemakohta, mille vastus on oluline teadmine. Õpetaja korjab kõigi rühmade küsimused kokku ja vahetab neid nii, et vastata tuleb teiste rühmade küsimustele. Kui küsimused on vastatud,